มีอาการตกขาวขุ่นๆ มีปริมาณมากแบบไหลออกมารู้สึกเลยค่ะ จะมีอาการเป็นหนองในหรือไม่ค่ะ
สวัสดีค่ะ หากตกขาวไม่ได้มีสีเขียวเหลืองคล้ายหนอง ไม่มีเลือดปน ไม่มีกลิ่นเหม็นผิดปกติ ไม่มีแสบหรือคันช่องคลอด ไม่มีปวดท้องน้อย ก็ถือว่าเป็นตกขาวที่ปกติดีค่ะ สำหรับปริมาณตกขาว และความเหนียว ความข้น จะขึ้นอยู่กับการเปลี่ยนแปลงของฮอร์โมนในแต่ละรอลบเดือนค่ะ อย่างไรก็ตาม หากมีตกขาวปริมาณมาต่อเนื่องนานหลายสัปดาห์ แม้จะไม่มีอาการผิดปกติอื่นๆ แนะนำควรไปพยสูติ-นรีแพทย์เพื่อตรวจหาสาเหตุค่ะสำหรับโรคหนองในแท้นั้น ในผู้หญิง ประมาณ 50% จะไม่แสดงอาการ หากมีอาการ ได้แก่ ตกขาวมักจะเป็นหนอง สีเหลืองหรือสีเขียว มีกลิ่นเหม็น และอาจมีอาการปัสสาวะผิดปกติด้วย เช่น ปัสสาวะแสบหรือขัดเมื่อปัสสาวะ ปัสสาวะขุ่น รวมถึงมีปวดท้องน้อย เป็นต้น